6) रविश सर, मैं पंजाब नैशनल बैंक में कार्यरत हूँ | पंजाब नैशनल बैंक ने हरयाणा अर्बन डेवलपमेंट अथॉरिटी) से एग्रीमेंट किया है की बैंक उनके पानी के बिल लेगा | रविश जी यहाँ मैं बताना चाहता हूँ की बैंकर का काम पानी बिल लेना नहीं हैं, खैर हम ले रहे हैं, बंधुआ मजदूर जो हैं| पर एक बिल को लेने में जो परेशानी आती है वो आपके साथ साँझा करना चाहता हूँ| सबसे पहले तो हमें एक बिल की डिटेल्स अपने फिनेक्ल सॉफ्टवेयर में लेने के लिए बिल की डिटेल्स को हुडा पोर्टल पर अपलोड करना पड़ता है| उसके पंद्रह मिनट बाद उस बिल को क्लर्क सॉफ्टवेयर में एंटर करेगा, कैश लेगा, उसके बाद अधिकारी एक एक बिल वेरीफाई करेगा| मतलब की अगर हमारे पास दिन के एक सौ पचास बिल भी लगा कर चलें तो तीन स्टेप के प्रोसेस के हिसाब से चार सौ पचास लोग हो जाते हैं, जो की बैंकिंग काम से अलग हैं. ऊपर से ब्रांच में ३ लोगों का ही स्टाफ है| इसमें क्या तो हम बिल लें, क्या बैंकिंग करें| और तनख्वाह तो आप जानते ही हैं| काम खत्म करते करते रात के नौ बज जाते हैं. खुल कर आवाज़ भी तो नहीं उठा सकते| प्लीज मदद कीजिये|